EL
C 303/52
Επίσημη Εφημερίδα της Ευρωπαϊκής Ένωσης
8.8.2022
2.
Η Επιτροπή εσφαλμένως και παρανόμως υπέλαβε ότι τα δεδομένα τα οποία αφορούν οι αιτήσεις με αριθμούς αναφοράς GESTDEM 2021/4203 και GESTDEM 2021/4204 εμπίπτουν στο πεδίο εφαρμογής ενός γενικού τεκμηρίου εμπιστευτικότητας.
Η προσφεύγουσα δεν κατανοεί για ποιον λόγο πάσα επικοινωνία μεταξύ της Επιτροπής και της ολλανδικής αρχής ανταγωνισμού πρέπει να θεωρηθεί μέρος του διοικητικού φακέλου.
Έγγραφα, τα οποία δεν ήσαν μέρος του εν λόγω φακέλου, θεωρήθηκε άνευ ετέρου ότι καλύπτονται από το εν λόγω τεκμήριο.
Προσφυγή της 13ης Ιουνίου 2022 — Aitana κατά EUIPO (Υπόθεση T-355/22) (2022/C 303/67) Γλώσσα διαδικασίας: η ισπανική Διάδικοι Προσφεύγουσα: Aitana Actividades de Construcción y Servicios, SL (Alicante, Ισπανία) (εκπρόσωπος: A.
Martí Martín, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
Αιτήματα Η προσφεύγουσα ζητεί από το Γενικό Δικαστήριο: — να αναγνωρίσει την εφαρμογή της νομοθεσίας που διέπει τη σύμβαση (Real Decreto-Ley 3/2022 (1)). — να αναγνωρίσει το δικαίωμα της Aitana Actividades de Construcción y Servicios, SL (Aitana ACS, SL) για αναθεώρηση των τιμών της σύμβασης, κατ’ εφαρμογήν της θεωρίας του απρόβλεπτου κινδύνου (Rebus Sic Stantibus). — να αναγνωρίσει το δικαίωμα της Aitana ACS, SL για αναθεώρηση των τιμών της σύμβασης, κατ’ εφαρμογήν της αρχής της δικαιολογημένης εμπιστοσύνης.
Λόγοι και κύρια επιχειρήματα Προς στήριξη της προσφυγής της, η προσφεύγουσα προβάλλει τέσσερις λόγους. 1.
Με τον πρώτο λόγο προβάλλεται η συμπληρωματική εφαρμογή της ισπανικής νομοθεσίας, ως νομοθεσίας που διέπει τη σύμβαση. — Συναφώς, η προσφεύγουσα υποστηρίζει ότι η ρήτρα I.10-1 της σύμβασης ορίζει ότι εφαρμόζεται, συμπληρωματικά, η ισπανική νομοθεσία.
Το Real-Decreto-Ley 3/2022, της 1ης Μαρτίου 2022, έχει συμπληρωματική εφαρμογή.
Πρέπει να αναγνωριστεί το δικαίωμα αναθεώρησης των τιμών της σύμβασης, δυνάμει των διατάξεων του Real Decreto-Ley 3/2022. 2.
Με τον δεύτερο λόγο προβάλλεται ότι πρέπει να αναπροσαρμοστούν οι τιμές της σύμβασης, κατ’ εφαρμογήν των αρχών και των κανόνων της Ευρωπαϊκής Ένωσης. — Συναφώς, υποστηρίζεται ότι ο απρόβλεπτος κίνδυνος, ο οποίος συνεπάγεται απαγορευτικό κόστος για ένα μέρος, πρέπει να οδηγήσει στην επαναδιαπραγμάτευση της σύμβασης.
Η κατάσταση που οφείλεται στην πανδημία Sars-Cov-2 και η ένοπλη σύρραξη μεταξύ του ουκρανικού και του ρωσικού έθνους συνιστούν, προφανώς, απρόβλεπτο κίνδυνο.
Οι καταστάσεις αυτές έχουν προκαλέσει έκτακτη αύξηση των τιμών των υλικών, με την οποία δεν πρέπει να επιβαρυνθεί κατ’ αποκλειστικότητα η Aitana ACS, SL. 3.
Με τον τρίτο λόγο προβάλλεται ότι η αναγνώριση του δικαιώματος αναθεώρησης των τιμών δεν θίγει τη σύμβαση ούτε τις αρχές της διαφάνειας και του ελεύθερου ανταγωνισμού. — Συναφώς, η προσφεύγουσα υποστηρίζει ότι η ρήτρα που περιορίζει την αναθεώρηση των τιμών δεν περιλαμβάνει την ανωτέρα βία ή τον απρόβλεπτο κίνδυνο.
Η επέκταση της συμβατικής ευθύνης στις περιπτώσεις τυχαίου συμβάντος απαιτεί ρητή αποδοχή, η οποία δεν πραγματοποιήθηκε.
Η αναπροσαρμογή της τιμής, κατά το άρθρο 172 του κανονισμού 2018/1046 (2), δεν παραβιάζει τις αρχές της διαφάνειας και του ελεύθερου ανταγωνισμού.